AQSh terrorchilikka qarshi kurash uchun 5 mlrd dollar ajratadi

AQSh xalqaro terrorchilikka qarshi kurash uchun besh milliard dollar ajratadi. Bu haqda Barak Obama Nyu-York shtatining Vest-Poynt harbiy akademiyasidagi nutqida ma’lum qildi, deya xabar berdi Euronews. Tuziladigan jamg‘arma Vashingtonga dunyo bo‘yicha aksilterror operatsiyalarni moliyalashtirish uchun manbalarni yo‘naltirishga imkon beradi.

Obamaning aytishicha, ushbu mablag‘lar Yamandagi xavfsizlik kuchlari xodimlarini o‘qitish, Somalidagi ko‘pmillatli kuchlarni qo‘llab-quvvatlash, Liviyadagi chegara xizmati va xavfsizlik kuchlari xodimlarini o‘qitish bo‘yicha Yevropa ittifoqi faoliyatini qo‘llab-quvvatlash va boshqa qator operatsiyalar uchun sarflanadi.
Obama o‘z nutqida, shuningdek AQShning ushbu xatti-harakati natijasida Rossiya yakkalanib qolganini ta’kidladi.
Bundan tashqari AQSh prezidenti mamlakatning jahon arenasida doimo yetakchi rolni o‘ynashi kerakligini ta’kidlab, “Qurollangan kuchlar ushbu yetakchilikning asosi bo‘ladi”, — dedi.